În seara în care se alege marele câștigător din Repuublica Dominicană, Rebeka Pascu are un invitat special în platoul Playtalk. Mellina fosta Războinică, ne-a aspus adevărul despre culisele Survivor România. Mărturisiri noi, în exclusivitate pentru Playtech Știri.
În cadrul interviului Playtalk cu Rebeka Pascu, artista Mellina a povestit cum a fost experiența ei la Survivor România.
„Acolo este de la agonie la extaz non stop. Tot ceea ce vedeți la TV este adevărat, ba chiar uneori mai greu decât ce vedeți la televizor.
Mi-am dorit mult să mă duc la Survivor, am aplicat în fiecare an, până m-au acceptat. Este extrem de greu”, a mărturisit fosta concurentă.
Artista susține că e real ce se întâmplă acolo, iar cel mai greu lucru pentru ea a fost să nu își vadă familia și prietenii.
„Mi s-a părut cel mai greu la Survivor să nu știu nimic de acasă. Eu am călătorit toată viața, nu am probleme să nu vorbesc cu ai mei, dar acolo am simțit cu totul altfel.
Faptul că nu puteam să iau contact cu ei…întotdeauna îmi făceam griji pentru ei, dacă sunt bine, dacă s-a întâmplat ceva cu ei, aveam senzația că ei au murit. Pentru că așa se întâmplă când cineva moare, nu mai poți avea contact cu acea persoană. Emoțional, așa am interpretat.
Când i-am revăzut, am simțit că mi s-a dat o a doua șansă cu ei și am profitat, am stat foarte mult cu ei. Am pus foarte mult preț pe familie, am petrecut mult timp cu familia și prietenii.”
Cea mai importantă lecție de viață cu care s-a întors în România a fost valoarea uriașă a timpului de calitate petrecut cu familia sa.
„Și asta am învățat de la Survivor: că cel mai important în viață este timpul de calitate petrecut cu familia, cu prietenii, cu oamenii, în general. Să îți petreci timpul într-un mod frumos, valoros”, a explicat Mellina.
Experiența în Republica Dominicană nu a fost deloc ușoară pentru ea. În timpul competiției, Mellinei i s-a declanșat o problemă de sănătate ce i-a dat bătăi de cap în jur de doi ani după plecarea de la Survivor.
„Acolo mi s-a declanșat o problemă cu bila, care a durat cam doi ani de zile. Făceam crize de bilă la anumite alimente, nu mai funcționa cum trebuie, probabil de la trecerea de la nemâncat la mâncat foarte mult…mi-am dat bila peste cap, practic”, a povestit vedeta.